b'\n_START_ARTICLE_\nMacadamia integrifolia\n_START_SECTION_\nBeskrivelse\n_START_PARAGRAPH_\nBarken er f\xc3\xb8rst lyst gr\xc3\xa5gr\xc3\xb8n og vortet. Senere bliver den gr\xc3\xa5 og rynket. Gamle stammers bark er violetbrun og glat. Knopperne sidder modsat eller kransstillet. De er spidse og brune. Bladene er elliptiske med tornet-tandet eller b\xc3\xb8lget rand._NEWLINE_Blomstringen sker i marts (n\xc3\xa5r tr\xc3\xa6et vokser p\xc3\xa5 den nordlige halvkugle), og blomsterne sidder samlet i endestillede, oprette, slanke klaser. De enkelte blomster er hvide eller lyser\xc3\xb8de og r\xc3\xb8rformede med fremst\xc3\xa5ende st\xc3\xb8vdragere. Frugterne er n\xc3\xb8ddelignede med en tydelig spids og en h\xc3\xa5rd skal._NEWLINE_H\xc3\xb8jde x bredde og \xc3\xa5rlig tilv\xc3\xa6kst: 20 x 13 m (de dyrkede former er dog v\xc3\xa6sentligt mindre).\n_START_SECTION_\nHjemsted\n_START_PARAGRAPH_\nArten er hjemmeh\xc3\xb8rende i Queensland og New South Wales i Australien, hvor den vokser p\xc3\xa5 frugtbar, basaltisk jord i udkanten af frodige regnskove op til 850 m over havet sammen med sj\xc3\xa6ldne og truede arter som bl.a. Cordyline congesta, Cryptocarya foetida, Cupaniopsis newmanii, Endiandra hayesii, Randia moorei og Tinospora tinosporoides.\n_START_SECTION_\nAnvendelse\n_START_PARAGRAPH_\nFrugterne s\xc3\xa6lges til spisebrug som Macadamian\xc3\xb8dder.'